След избухването на войната между съюзниците бригадата е съсредоточена в централния участък на българо-гръцкия фронт и взема участие в сраженията при Кукуш, Рупел и Кресна. Слабо обучена и слабо мотивирана, значителна част от състава ѝ отказва да се бие или дезертира още след Кукушката битка (21 юни 1913). За две седмици бойни действия, до 1 юли, числеността на бригадата намалява до 3000 войници.